། །དེ་ཡང་མི་གསལ་ཞེས་པས་དབྱིབས་སུ་མ་ངེས་ལ།
གསལ་བའི་ཞེས་པས་ཁ་དོག་གི་ངེས་པ། ཕྲ་བ་ཞེས་པས་རྟ་རྔ་བརྒྱར་གཤགས་པ།
འོད་དང་ལྡན་ཞེས་པས་ཏིལ་མར་གྱི་མར་མེ་ལྟར་འོད་གསལ། རྟག་ཏུ་སྙིང་གའི་ཞེས་་་་་
པས་འཁོར་ལོ་བཞིའི་དབུས་ན་གནས་པ། མཛེས་པའི་རྩ་ཞེས་པས་ཨ་ཝ་དྷཱ་ཏཱི།
།དེ་ལྟར་ན་དབུ་མ་་་
བདུད་དྲལ་ཞེས་པས་མི་རྟོག་པའི་ཡེ་ཤེས་སྐྱེ་ཞེས་པའི་དོན་ཡིན་ནོ།
དྲང་པོར་ཡོད་ན་མདུད་པ་སུམ་ཅུ་རྩ་གཉིས་ཡོད་པ་ཇི་ལྟར་སྙམ་ན། མདུད་པར་སྣང་བ་་་
ན་རྩ་དེ་འཁོར་ལོ་བཞིའི་དབུས་ན་གནས་པ་ཡིན་པ་ལ་རོ་རྐྱང་གཉིས་ཀྱིས་ཕན་ཚུན་དུ་་་་་་
བཅེར་ཞིང་མདུད་པའི་ཚུལ་དུ་གནས་པ་སྟེ། དུས་འཁོར་དང་ཡེ་ཤེས་ཐིག་ལེ་ལས།
སྒྲ་དང་ཐིག་ལེའི་ཆ་དང་ནི། །ཡེ་ཤེས་བདུད་རྩིའི་གནས་སོང་བ། །ལུ་གུ་རྒྱུད་དུ་་་་
བཅིངས་པའི་རྩ། །སྲོག་དང་ཐུར་སེལ་གྱིས་ལམ་གསུམ། །རྡོ་རྗེར་བཅས་པའི་པདྨ་་་་་
དང༌༑ །པདྨ་དང་ལྡན་རྡོ་རྗེ་ཉིད། །དབུས་སུ་རླུང་དྲག་ཕྲད་པ་ན། །ཡུལ་དང་ཡུལ་་་
ཅན་རྣམས་ཀྱི་ནི། །འབྱུང་བ་དང་ནི་འཇུག་པའོ། །ཞེས་གསུངས་ཏེ། དེ་ཡང༌།
སྒྲ་དང་ཞེས་པ་མགྲིན་པར་གསུང་གི་ཐིག་ལེས་རྨི་ལམ་སྐྱེད་པར་བྱེད་པ། ཐིག་ལེའི་་་་་
ཞེས་པ་ནི་སྙིང་གར་སེམས་ཀྱི་རྟེན་ཐིག་ལེས་གཉིད་ལོག་པ་སྐྱེད་པར་བྱེད་ལ། ཆ་དང་་་་་
ཞེས་པས་དཔྲལ་བར་སྐུའི་ཐིག་ལེས་གཉིད་སད་པ་སྐྱེད་པར་བྱེད་པའོ། །ཡེ་ཤེས་ཞེས་་་་
པས་ལྟེ་བར་ཡེ་ཤེས་ཀྱི་ཐིག་ལེས་ཉིན་པར་རྒྱུ་བའི་གནས་སྐབས་སྐྱེད་པར་བྱེད་པའོ། །
བདུད་རྩི་ཞེས་པ་ནི་མཚན་མོ་རྒྱུ་བའི་གནས་སྐབས་སྐྱེད་པར་བྱེད་པའོ། །གནས་ང་་་་་
ཞེས་པ་ནི་སྤྱི་བོ་ནས་གསང་གནས་སུ་འཛག་པའོ། །ལུ་གུ་རྒྱུད་དུ་བཅིངས་པ་ཞེས་པ་ནི་་་
དྷཱུ་ཏཱི་རོ་རྐྱང་གཉིས་ཀྱིས་བཅེར་བའི་མདུད་པའོ། །སྲོག་དང་ཞེས་པ་ནི་ཉི་ཟླ་སྒྲ་གཅན་་་་་
གསུམ་སྟེང་དུའོ་ཞེས་པའི་དོན་ནོ། །ཐུར་སེལ་ཞེས་པ་ནི་བཤང་གཅི་ཞུ་བ་གསུམ་འོག་་་་
ཏུའོ་ཞེས་པའི་དོན་ཡིན་ལ། རྡོ་རྗེར་བཅས་ཞེས་པ་ནི་དྷཱུ་ཏཱིའི་མར་རྩེ་ཁ་ཁ་མུ་མུཁའི་སྣ་་་་་
རྩེར་ཡིན་ལ། པདྨ་དང་ལྡན་ཞེས་པ་ནི་རྩ་བཟང་བས་ལས་བྱེད་པ་སྟེ། མ་ང་བ་་་
433

བཞིའི་སྐྱོན་མེད་པའོ། །དབུས་སུ་ཞེས་པ་ནི་ལྟེ་བའམ་ཡང་ན་ཕོ་མོའི་གསང་གནས་ཀྱི་་་་
རླུང་ངོ༌། །ཕྲད་པ་ན་ཞེས་པ་ནི་རླུང་སྲོག་འཛིན་དང་ཐུར་སེལ་གཉིས་སོ། །ཡུལ་དང་་་་
ཞེས་པ་ནི་ཕྱི་རོལ་གྱི། ཡུལ་ཅན་རྣམས་ཀྱི་ནི་ཞེས་པ་ནི་ཡུལ་ཅན་གྱི་དབང་པོ་ལྔ་ཡིན་ནོ། །
འབྱུང་བ་དང་ཞེས་པ་ནི་སེམས་རྟོགས་པ་ལས་བྱུང་བ། འཇུག་ཅེས་པ་ནི་སྒོ་ལྔ་འགག་པ་
ཡིན་ལ། དབུ་མའི་མིང་གི་རྣམ་གྲངས་ནི། ཨ་ཝ་དྷཱུ་ཏཱི། ཀུན་འདར་མ། ་་་་་་
གཅན༑ བྱ་རོག་གདོང་། དུང་ཅན་མ། ཁ་ཁཱ་མུ་ཁ། ཡིད་བཟང་མ་ཞེས་རྣམ་་་་་་
གྲངས་བརྒྱད་སོགས་གསུངས་ལ། དེའི་སྣ་རྩེ་གཉེར་པོ་ཆེའི་ཐད་ཀར་ཟད། དེ་ལས་་་
མདུན་རྒྱབ་ཏུ་རྩ་སྣ་གཉིས་སུ་གྱེས་ཏེ། མདུན་ན་ཁ་ཁྭ་མུ་ཁའི་རྩ་སྣ་གསང་གནས་ཀྱི་་་་
ཟེའུ་འབྲུར་ཟུག་ནས་ཟླ་བ་འབབ་ལ། རྒྱབ་ནས་དུས་ཀྱི་མེ་སྟེ། དེའི་ནུས་པས་བཞི་
མཉམ་འབབ་པར་བྱེད། རོ་རྐྱང་གཉིས་ནི་རྩ་རྒྱུད་ལས། རྐྱང་མ་ཤེས་རབ་རང་་་་་
བཞིན་གྱིས། །ཐབས་ཀྱིས་རོ་མ་ཡང་དག་གནས། །ཞེས་རྐྱང་མ་ཁ་དོག་དཀར་པོ་་་་་་
གཡོན་ན་ཁ་ཐུར་དུ་བལྟས་ནས་གནས་ལ། དེའི་རྟེན་འབྲེལ་གྱིས་ཆུ་ཐུར་ལ་འབབ།
རོ་མ་ཁ་དོག་དམར་པོ་གཡས་ནས་ཁ་གྱེན་དུ་བལྟས་ནས་གནས་ལ།
དེའི་རྟེན་འབྲེལ་་་་་
གྱིས་མེ་གྱེན་དུ་འབར། རྩ་དེ་གཉིས་ཀྱི་ཡར་རྩེ་སྣ་བུག་གཉིས་སུ་ཟུག །དེ་ཡར་་་་་་
འཁྱོག་ནས་ཀླད་པར་ཟུག་པས་གཟིར་རྩ་གཉིས་ཡིན། མར་གུག་ལོངས་སྤྱོད་ཀྱི་རླབས་་་
གཉིས་ཡིན་ལ། འཁོར་ལོ་བཞིའི་ཐད་ལ་ལུ་གུ་རྒྱུད་བཞིན་དུ་རྒྱུད། མཆན་ཁུང་་་་་
གཉིས་ནུ་མ་གཉིས་གཏེམ་ནས་ཡོད། མཁལ་མ་གཉིས་ཀྱི་སྟེང་ན་ཚུལ་འཁྱོག །
གཉེར་པོ་ཆེའི་གོང་དབུ་མའི་ཁ་རུ་ཚུད་ལ་ཁད་དུ་གནས་པ་སྙོམས་འཇུག་གི་ཚེ་ཕྱག་རྒྱས་་་་
བཙིར་བས་ཁར་ཚུད་པ་ཞིག་ཡིན་ལ། རྩ་དེ་རང་གི་སྣ་དེར་ཟད་ནས། གཡས་པ་ལ་་་་
མེ་མས་སྦྲེལ་ནས་ཉི་མ་འབབ་ལ། གཡོན་པ་ལ་གཉིད་མས་སྦྲེལ་ནས་གླ་རྩི་འབབ་པའོ། །
དེ་ལྟར་རྩ་རྒྱུད་ལས། རྐྱང་མ་མི་བསྐྱོད་འབབ་མ་སྟེ། ཞེས་སོགས་གསུངས་སོ། །
རྐྱང་མའི་མས་སྣ་ཕོ་མོ་གཉིས་ཀ་ལ་ནར་བར་ཡོད་པས་དྲི་ཆུ་འབབ། རོ་མ་བུད་མེད་ལ་་་
རྩ་སྣེ་ནར་བར་ཡོད་པས་ཁམས་རྫོགས་པ་དང་ཟླ་བ་རེ་ལ་ཉི་མ་འབབ། སྐྱེས་པ་ལ་རྩ་་་་་
སྣ་གུག་པར་ཡོད་ལ་དྲག་ཤུལ་གྱི་ལས་སོགས་ཁམས་མ་སྙོམ་ན་རྩ་ཁ་བྱེ་ནས་ཆུ་ཁྲག་ཏུ་་་་
434

འོང་༑ སྣ་ཁྲག་གཡས་ནས་འབྱུང་ངོ༌། །དབུ་མ་ནི་སྐྱེས་པ་ལ་རྩ་སྣེ་ནར་བར་ཡོད་པས་
ཁམས་རྫོགས་པ་དང་ཟླ་བ་འབབ་ལ། བུད་མེད་ལ་རྩ་སྣ་རིགས་བཞི་སྟེ། དུང་ལྟར་་་་
ཇེ་ཕྲ་ལ་འཁྱིལ་བ་དང༌། རི་དྭགས་ཀྱི་གླ་རྩི་ལྟ་བུས་བུ་ག་བཀག་པ་དང་། གླང་པོའི་་་་
སྣ་ལྟ་བུར་བལྟབ་པ་དང༌།
པདྨ་ལྟར་ཁ་བྱེ་བཙུམ་བྱེད་པ་ལས་འབབ་པ་ཡང་ཡོད་ལ།
དེས་ན་རོ་རྐྱང་གཉིས་པོའི་རྟེན་འབྲེལ་གྱིས་སྐྱེས་པ་དང་བུད་མེད། གཡས་དང་གཡོན།
ཉི་ཟླ་ཤར་བ་དང་ནུབ་པ། གཉིད་པ་དང་སད་པ། འགྲོ་བ་དང་འོང་བ་སོགས་གཉིས་་་
སུ་སྣང་བའི་ཆོས་དུ་མ་འབྱུང་སྟེ། སམྥུ་ཊ་ལས། ཉི་ཟླར་གྲགས་པའི་རྩ་གཉིས་དག །
འགྲོ་དང་འོང་བར་ངེས་པར་བརྗོད། །འཆར་དང་ནུབ་དང་གཉིད་ལོག་སད། །གཡས་
དང་གཡོན་གྱི་ངོས་གཉིས་སོ། །ཞེས་སོ། །དེ་ལྟར་སྟེང་དུ་རྩ་གསུམ་དང༌། འོག་སྒོ་་
མན་ཆད་རྩ་སྣ་བཞིར་གྱེས་ཏེ། རྡོ་རྗེའི་ཚིག་རྐང་ལས། འཁོར་བའི་རྩ་བཞི་དང་་་་་་
འཁོར་ལོ་རྣམས་དང་ཞེས་གསུངས་ཏེ་བདུད་རྩི་རྣམས་ཕྱིར་འཕེན་པ་ལ་དགོངས་སོ། །
རྩ་འདི་རྣམས་ལ་བཤད་པ་པོ་རྣམས་ལ་རྣམ་གཞག་ཙམ་ལས་མེད་དེ་ད་ལྟ་ལུས་ལ་ཇི་ལྟར་་་
གནས༑ བསྒོམ་ན་ཇི་ཙུག་ཏུ་བསྒོམ། གནས་གྱུར་ན་ཇི་ལྟར་འགྱུར་གྱི་གནད་རྣམས་་་་
ཤེས་པ་ཉུང་བས་གསང་བ་གཅེས་ཞེས་བླ་མ་གསུང་ངོ༌། །ཡང་དབང་མདོར་བསྟན་ཞེས་་
པ་དུས་ཀྱི་འཁོར་ལོའི་རྒྱུད་ལས། ཟླ་བའི་ལམ་གྱིས་དྲི་ཅན་རྩ། །ཉི་མས་དྲི་ཆུ་འབབ་་
པའོ༑ །སྐྱེ་འཆི་མཉམ་དང་འདོད་ཆགས་ལས། །སྒྲ་གཅན་ས་བོན་འབབ་པའོ། །
ཞེས་གསུངས་ཏེ། ཐ་མལ་པའི་དུས་སུ་དབུ་མར་འཇུག་པའི་དུས་བཞི་སྟེ། སྐྱེ་བ་དང་་་
འཆི་བའི་དུས། མཉམ་དུ་རྒྱུ་བའི་དུས། འདོད་ཆགས་ཀྱི་དུས། ཁུ་ཁྲག་འདྲེས་པའི་
དུས་ཞེས་བྱའོ། །ཡར་གྱི་སྒོ་གསུམ་ལ་ཉི་ཟླ་སྒྲ་གཅན་ཞེས་བྱ་བ། མར་གྱི་སྒོ་གསུམ་་་
ལ་དྲི་ཆེན་དྲི་ཆུ་ཁུ་བ་གསུམ་འབབ་པར་བཤད་དོ། །དེ་ལྟར་རྩ་གསུམ་པོ་དེ་ལས་ལུས་་་་་
ཀྱི་རྩ་ཐམས་ཅད་གྱེས་ཏེ། སམྥུཊ་ལས། རྐང་པ་ནས་ནི་སྤྱི་མཐར་ཐུག །སྐུད་པ་་་་་
གཅིག་ལས་ཡང་དག་བྱུང༌། །ཞེས་གསུངས་ལ། དེ་ནས་རྩ་གསུམ་ལས་ལུས་ཀྱི་རྣམ་་་་་
གཞག་ཐམས་ཅད་གྱེས་ཤིང་། རོ་རྐྱང་གཉིས་ཀྱང་དབུ་མ་ལས་གྱེས་པའོ། །དེ་ཡང་བདེ་དགེས་
ཐུན་མོང་བ་ལྟར་བཤད་ན། དེ་ལས་གྱེས་པའི་རྩའི་གཙོ་མོ་བྱང་ཆུབ་ཀྱི་སེམས་འབ་་་་་
435

པའི་རྩ་སུམ་ཅུ་རྩ་གཉིས་ལས། སམྥུཊར། རང་འདྲ་བཞི་ཡི་དབྱེ་བ་ཡིས། །བཅུ་ཕྲག་
གཅིག་དང་བརྒྱ་ཕྲག་གཅིག །བྱང་ཆུབ་སེམས་ཀྱི་རང་བཞིན་གྱི། །རྩ་ནི་སུམ་ཅུ་རྩ་གཉིས་མཆོག །
ཅེས་སོ། །སྤྱི་བོ་བདེ་ཆེན་གྱི་འཁོར་ལོ་ནས་གྱེས་པ་བརྒྱད་ལས། རྩ་མི་ཕྱེད་མ་ཞེས་པ་་་
དབུ་མ་ལས་གྱེས་ནས། དེ་ནང་གི་ཡུལ་ཉི་ཤུ་རྩ་བཞི། པཱུ་ལི་ར་མ་ལ་ཡར་རྩ་མདུད་་་་་
༡པཱུའི་དབྱིབས་ཅན་སོ་དང་སེན་མོའི་ཁམས་བསྐྱེད་དེ། རྩ་དེ་ལས་གྱེས་པའི་འབྲེལ་བ་་་་
ལ་རྩ་མཛའ་མོའི་སྣ་མང་དུ་གྱེས་སོ། །ཕྱིའི་ཡུལ་པཱུ་ལི་ར་མ་ལ་ཡར། རྡོ་རྗེ་གདན་ལྟེ་་་
བར་བྱས་པའི་ལྷོ་ནུབ་ན་ཡོད་དོ། །རྩ་ཕྲ་གཟུགས་མ་ཞེས་བྱ་བ་དབུ་མ་ལས་གྱེས་པ་རྩ་་་་
སྣ་སྤྱི་གཙུག་ཏུ་འཁྱིལ་བའི་རྩ་མདུད་པ་༢ཛའི་དབྱིབས་ཛ་ལནྡྷ་ར་སྟེ་སྐྲ་དང་བ་སྤུའི་ཁམས་་
བསྐྱེད༑ ཕྱིའི་ཡུལ་ནུབ་བྱང་ཛ་ལནྡྷ་ར་རྡོ་ལ་མེ་འབར་རོ། །རྩ་བཟང་མོ་མ་ཞེས་བྱ་བ་་
སྤྱི་བོའི་རྩ་གསུམ་འདོམ་པའི་ས་ནས་གྱེས་ནས་རྣ་བ་གཡས་སུ་རྩའི་མདུད་པ་ཨུ༢༥ཡི་་་་་་
དབྱིབས་ཅན་པགས་པ་དང་དྲི་མའི་ཁམས་བསྐྱེད་ལ། ཕྱིའི་ཨོ་ཌི་ཡ་ན་འཕུར་འགྲོ་སྟེ།
ནུབ་ཕྱོགས་ན་ཡོད་པར་གྲགས་སོ། །རྩ་གཡོན་པ་མ་ཞེས་བྱ་བ་རྐྱང་མ་ལས་གྱེས་ཏེ་རྩ་་་་
སྣ་ལྟག་པར་ཟུག་པའི་རྩ་མདུད་ཨ་༤ཡི་དབྱིབས་ཅན་ཨརྦུ་ད་སྟེ་ཤ་དང་ཆུ་སེར་གྱི་ཁམས་་་་
དང་ལུས་ཀྱིའང་གཡོན་ཕྱོགས་ཀྱི་ཁམས་ཕལ་ཆེར་དེས་བསྐྱེད། ཕྱིའི་རྒྱ་གར་ལྷོ་ཕྱོགས་་་
ན་ཡོད་པར་བཤད་དོ། །བཞི་པོ་འདི་ལ་གནས་ཞེས་པ་ཐུན་མོང་གི་མིང་གིས་བཏགས་་་་་
ལ༑ ཡུལ་དེ་བཞིའི་རླུང་སེམས་དབུ་མར་ཞུགས་པས་ས་དང་པོ་རབ་ཏུ་དགའ་བའི་་་་
རྟོགས་པ་སྐྱེ་ཞིང༌། ས་དེ་ལ་རྒྱུའི་སྒོ་ནས་གནས་ཞེས་བྱའོ། །རྩ་དེ་ལས་གྱེཔ་་་་་་
འདུལ་བྱེད་མ་ཞེས་བྱ་བ་རྣ་བ་གཡོན་དུ་ཟུག་རྩའི་མདུད་པ་གོ་ཡི་དབྱིབས་ཅན་གོ་ཏ་ཝཱ་རི་་་
སྟེ༑ རྩ་རྒྱུས་ཀྱི་ཁམས་བསྐྱེད། ཕྱིའི་རྒྱ་གར་ལྷོ་ཕྱོགས་དཔལ་གྱི་རིའི་རྩ་བ་ན་ཆུ་བོ་གོ་
ཏ་ཝཱ་རི་འབབ་པའི་འགྲམ་མོ། །རྩ་རུས་སྦལ་སྐྱེས་མ་ནི་དབུ་མ་ལས་གྱེས་ནས་མཛོད་་་་་
སྤུའི་ཧཾ་འཁྱོག་པོ་ལ་ཟུག་པའི་རྩ་མདུད་༦རའི་དབྱིབས་ཅན་ར་མེ་ཤྭ་ར་སྟེ། ཁམས་རུས་་་
པའི་ཕྲེང་བ་རྣམས་བསྐྱེད། ཕྱི་རོལ་གྱི་ལྷོ་ནུབ་ན་དགའ་བྱེད་དབང་ཕྱུག་གིས་བྱས་པའི་་་་
དབང་ཕྱུག་གི་རྟེན། རྩ་སྲིད་པ་མ་ཞེས་བྱ་བ་སྤྱི་བོའི་རྩ་གསུམ་འདོམ་པ་ནས་གྱེས་ནས་་་་
མིག་གཉིས་སུ་ཟུག་པ། རྩའི་མདུད་པ་དེའི༧དབྱིབས་ཅད་དེ་ཝི་ཀོ་ཊ་སྟེ་མཁལ་མ་དང་་་
436

མཚེར་པའི་ཁམས་བསྐྱེད། ཕྱིའི་ཤར་ཕྱོགས་ལྷ་མོའི་མཁར་རོ། །རྩ་དབང་ཕྱུག་མ་
ཞེས་བྱ་བ་དབུ་མའི་ཕྱིའི་སྲོག་རྩ་ལས་གྱེས་ནས། དཔུང་པ་གཉིས་ཀྱི་ནང་དུ་རྩའི་མདུད་་
པ་མ་༨ཡི་དབྱིབས་ཅན་མ་ལ་ཝ་སྟེ། སྙིང་དང་སྙིང་སྦུབས་ཀྱི་ཁམས་བསྐྱེད། ཕྱིའི་ལྷོ་་
ཕྱོགས་ན་ཡོད་ཅེས་བྱའོ། །མགྲིན་པ་ལོངས་སྤྱོད་ཀྱི་འཁོར་ལོ་ལས་གྱེས་པའི་རྩ་བརྒྱད་་་
ནི༑ རྩ་སྡང་མ་ཞེས་བྱ་བ་རྩ་གསུམ་འདོམ་པ་ནས་གྱེས་ཏེ་མཆན་ཁུང་དང་མཁལ་ཁུང་་་་་་
གཉིས་སུ་ཟུག་པའི་རྩ་མདུད་༩ཀའི་དབྱིབས་ཅན་ཀ་མ་རུ་པ་སྟེ། མིག་གི་ཁམས་བསྐྱེད།
ཕྱིའི་ཡུལ་ཀ་མ་རུ་པ་ཆགས་པ་ཤས་ཆེ་བ་སྨད་འཚོང་མའི་ཡུལ་ལྷོ་ཕྱོགས་ན་ཡོད་ལ། རྩ་
བཤད་པ་མ་ཞེས་བྱ་བ་གཡས་རོ་མ་ལས་གྱེས་ནས་ནུ་མ་གཉིས་ལ་རྩ་མདུད་༡༠ཨོ་་་་་
དབྱིབས་ཅན་ཨོ་ཊེ་སྟེ། མཆིན་པ་དང་མཁྲིས་པའི་ཁམས་བསྐྱེད། ཕྱིའི་ཡུལ་ཨོ་ཊེ་བི་་
ཤ་ནི་ཤར་ཕྱོགས་ན་ཡོད་གསུང༌། རྩ་མ་མོ་མ་ཞེས་པ་དབུ་མ་ལས་གྱེས་ནས་ལྟེ་བ་ན་རྩ་་
མདུད་༡༡ཏྲིའི་དབྱིབས་ཅན་ཏྲི་ཤ་ཀུ་ནེ་སྟེ། གློ་བའི་ཁམས་བསྐྱེད། ཕྱིའི་ཡུལ་ཏྲི་ཤ་ཀུ་
ནེ་ལྷོ་ནུབ་ན་ཡོད་ཟེར་རོ། །རྩ་མཚན་མོ་མ་ཞེས་བྱ་བ་རོ་མ་ལས་གྱེས་ནས་སྣ་རྩེ་ན་རྩ་་་་་
མདུད་༡༢ཀའི་དབྱིབས་ཅན་ཀོ་ས་ལ་སྟེ་རྒྱུ་མའི་ཁམས་བསྐྱེད། ཕྱིའི་ནུབ་རྒྱལ་པོ་་་་་
གསལ་རྒྱལ་གྱི་ཡུལ་ལོ། །མཚན་མོ་མ་ལས་གྱེས་པ་རྩ་བསིལ་སྦྱིན་མ་ཞེས་བྱ་བ་ཡ་རྐན་
དུ་རྩ་མདུད་༡༣ཀའི་དབྱིབས་ཅན་ཀ་ལིངྐ་སྟེ་ཆུ་རྒྱུས་དང་རྩིབས་ཤུན་གྱི་ཁམས་བསྐྱེད།
ཕྱིའི་ཡུལ་ཀ་ལིངྐ་ལྷོ་ཕྱོགས་རྒྱལ་པོའི་ཁབ་ཡིན་ནོ། །བསིལ་སྦྱིན་མ་ལས་མགྲིན་པའི་་་་་
ཨོལ་ཀོའི་སྲུབ་ལ་སླེབས་པ་རྩ་དྲོ་བ་མ་ཞེས་བྱ་བ་རྩ་མདུད་༡༤ལའི་དབྱིབས་ཅན་ལཾ་པ་ཀ་་
སྟེ་ལྟོ་བའི་ཁམས་བསྐྱེད་ལ། ཕྱིའི་ཡུལ་ལྷོ་ཕྱོགས་ན་ཡོད། རྩ་ནགས་ཚལ་མ་ཞེས་བྱ་་་
བ་དབུ་མའི་རྒྱབ་ནས་གྱེས་ནས་སྙིང་གར་ཟུག་པའི་རྩ་མདུད་༡༥ཀའི་དབྱིབས་ཅན་ཀཉྩི་ཀ་་་
སྟེ༑ བཤང་བའི་ཁམས་བསྐྱེད། ཕྱིའི་ཡུལ་ལྷོ་ཕྱོགས་རྒྱུད་ན་ཡོད། རྩ་མཆུ་མ་ཞེས་་
བྱ་བ་རྐྱང་མ་ལས་གྱེས་ནས་འདོམ་པར་དུ་ཟུག་པའི་རྩ་མདུད༡༦ཧི་ཡི་དབྱིབས་ཅན་ཧི་མ་་་་་
ལ་ཡ་སྟེ་བུད་མེད་ཀྱི་ཟེའུ་འབྲུ་དང༌། སྐྱེས་པའི་ཚོགས་སྲུབས་ཡང་ཟེར་འབྲས་བུའི་་་་་་་
ཁམས་བསྐྱེད་ལ། ཕྱིའི་ཡུལ་ཁ་བའི་རི་སྟེ་བྱང་ཕྱོགས་ན་ཡོད་པ་ཏི་སེ་ཡིན་ནམ་སྙམ་པ།
སྙིང་ག་ཆོས་ཀྱི་འཁོར་ལོ་ནས་གྱེས་པའི་རྩ་འདབ་བརྒྱད་པོ་འདི་རྣམས་སྙིང་ག་ནས་དབུ་་་་་
437

མའི་ཆ་ཤས་ཡོན་ཏན་གྱི་རྩ་ཁྱི་མོ་ཉལ་བ་ལྟ་བུ་ཡོད། དེ་ལ་རྣམ་ཤེས་ཚོགས་བརྒྱད་དང་་
འབྲེལ་བའི་རྩ་བརྒྱད་པ་འདི་ཕྱི་འདབ་ཀྱི་ཚུལ་དུ་གྱེས་ནས་རྩའི་མདུད་པ་ཧཱུྃ་རིང་པོའི་་་་་་
གཟུགས་ཅན་རྩ་སྣ་བུག་དགུར་ཟུག་པ་འཐུང་གཅོད་དང་ཉེ་བའི་འཐུང་གཅོད་ཅེས་བྱ་བ་་་་་
ཡིན་ལ། རྩ་མཛེས་མ་ཞེས་པ་རྩ་དབུ་མའི་རྩ་ཁམས་ཀུནྡ་བརྟན་པ་དང་གཡོ་བའི་ནུས་པ་
དང་༑ ཀུན་གཞིའི་རྣམ་པར་ཤེས་པ་བསྐྱེད་པའི་དྭངས་མ་བསྐྱེད། རོ་བཅུད་མ་ཞེས་་་་
བྱ་བ་རོ་མའི་རྩ་ཉི་མ་བརྟན་པ་དང་གཡོ་བའི་ནུས་པ་དང༌། ཉོན་མོངས་པ་ཅན་གྱི་ཡིད་་་་
ཀྱི་རྣམ་པར་ཤེས་པའི་ཁམས་བསྐྱེད། ཀུན་བསྐྱོད་མ་ཞེས་པ་ནི་རྐྱང་མའི་རྩ་ལས་གྱེས་་་་
པ་གླ་རྩི་གཡོ་བ་དང་བརྟན་པའི་ནུས་པ་དང༌། ཡིད་ཀྱི་རྣམ་པར་ཤེས་པའི་ཁམས་བསྐྱེད།